Sør-Korea avfyrte varselskudd mot Nord-Korea
I en uttalelse opplyser militæret at de har styrket luftovervåkingen etter hendelsen, men gir utover det få detaljer om hva som har skjedd, skriver nyhetsbyrået AP. Sammen med varselskuddene ble det sendt en advarsel til nabolandet. Mer om Nord-Korea: Vil trappe opp atomprogrammet til «det maksimale» Situasjonen skal ha foregått i Chorwon-området i den østlige provinsen Gangwon rundt klokken fire på dagen lokal tid, skriver det sørkoreanske nyhetsbyrået Yonhap som siterer militæret. Nyhetsbyrået skriver videre at Sør-Korea skal ha avfyrt 90 runder med maskinpistol opp i luften, og mot Nord-Korea, men oppgir ikke kilden til opplysningene. VG i Nord-Korea: Jubelen når rakettene fyres av (VG+) Ifølge Yonhap undersøker Sør-Korea nå om en nordkoreansk drone kan ha krysset grensen. Objektet er foreløpig uidentifisert, skriver AP. Meldingen om varselskuddene fra Sør-Korea kommer samtidig som situasjonen på Koreahalvøya er svært spent. I 2010 ble 50 sørkoreanere drept i angrep som Nord-Korea ble anklaget for å ha gjennomført.
Skuddene skal ha blitt avfyrt mot et flyvende objekt som kom over grensen fra Nord-Korea, opplyser det sørkoreanske militæret.